SZERB KÖZTÁRSASÁG

VAJDASÁG AUTONOM TARTOMÁNY

ZENTA KÖZSÉG

ZENTA KÖZSÉG POLGÁRMESTERE

Szám: 401-18/2019-II

Kelt: 2019. március 19.

24400 ZENTA

Fő tér 1.

Tel.: 024/655-428

Zenta község statútuma (Zenta Község Hivatalos Lapja, 4/2019. sz.) 61. szakasza 1. bekezdésének 33) pontja alapján, kapcsolatban a Zentai Községi Képviselő-testület ügyrendjének (Zenta Község Hivatalos Lapja, 3/2017. sz.) 73. szakasza 1. bekezdésének 1) pontjával, Zenta község gyermekjogi tanácsának a javaslatára Zenta község polgármestere a jelentkezőknek az eszközök felosztása céljából Zenta község költségvetésének kereteiben, illetve Zenta község 2019. évi költségvetéséből a gyermekek projektumainak finanszírozására vagy társfinanszírozására a 2019-es évben kiírja az alábbi

**P Á L Y Á Z A T O T**

**a 2019. évben Zenta községnek a költségvetési eszközeiből a gyermekeknek szánt projektumok finanszírozására vagy társfinanszírozására**

1.) A pályázaton intézmények, szervezetek, kormányon kívüli szervezetek, illetve polgárok egyesületei (a továbbiakban: pályázók) vehetnek részt, amelyek Zenta község területén vannak bejegyezve, illetve amelyek Zenta község területén tevékenykednek községi, községközi vagy köztársasági szervezetekként.

2.) A gyermekeknek szánt projektumok finanszírozására vagy társfinanszírozására Zenta község 2019. évi költségvetéséből **360.000,00** dinárt tesz ki és elő van irányozva Zenta község 2019-es évi költségvetésében (Zenta Község Hivatalos Lapja, 14/2018. sz.) a **0901-es** program keretében a **SZOCIÁLIS- ÉS GYERMEKVÉDELEM** néven, mint **0901-05-ös** számú projektum és **a Helyi Gyermekjóléti Akcióterv néven, a 040-es** funkcionális osztályozási kódon **a család és gyermekek** néven, a **39/0-ás** pozíción, mint 423000 közgazdasági osztályozás, mint SZERZŐDÉSES SZOLGÁLTATÁSOK a **40/0-ás** pozíciószám alatt, mint 426000 közgazdasági osztályozás, leírva mint ANYAG, a **41/0-ás** pozíciószámon, mint 481000 közgazdasági osztályozás, leírva mint MÁS HATALMI SZINTEK ÁTUTALÁSAI, a **43/0-ás** pozíciószámon, mint 481000 közgazdasági osztályozás, leírva mint KORMÁNYON KÍVÜLI SZERVEZETEK DOTÁLÁSA.

3) Az elsőbbségi területek az intézmények, szervezetek, kormányon kívüli szervezetek, illetve polgárok egyesületei projektumaira, amelyeket Zenta község költségvetéséből finanszírozunk vagy társfinanszírozunk a 2019-es évi nyilvános pályázat útján az alábbiak:

* **Gyermekhét 2019**
* **Egészséges életvitel és**
* **A tehetséges tanulók támogatása**

4.) A pályázat résztvevői, akiknek a 2018. év folyamán odaítéltek dotációs eszközöket, csak akkor vehetnek részt a pályázaton, ha átadták a Zentai Községi Közigazgatási Hivatal költségvetési és pénzügyi osztályának a 2018. évben odaítélt eszközök elszámolását.

5.) A pályázatra jelentkezni csak a pályázati űrlapon lehet. Az űrlap és a pályázat szövege személyesen igényelhető Zenta Község Közigazgatási Hivatalának 31-es irodájában (cím: Fő tér 1.,24400 Zenta) munkanapokon 7.30 és 14.30 óra között, vagy letölthető Zenta község hivatalos honlapjáról: [www.zenta-senta.co.rs](http://www.zenta-senta.co.rs)

A pályázati dokumentáció az alábbiakat tartalmazza:

- jelentkezési űrlap,

- a projektum koordinátorának és kulcsfontosságú munkatársainak az életrajza,

- a szervezetnek a nyilvántartásba vételéről szóló végzésének fénymásolata,

- az alapítói okirat (alapszabály) fénymásolata.

6.) A jelentkezéseket zárt borítékban az alábbi **jelzéssel** kell benyújtani: Nyilvános pályázat a gyermekeknek szánt projektumok finanszírozására vagy társfinanszírozására Zenta község 2019. évi költségvetési eszközeiből (gyermekjogi tanács) a 24400 Zenta, Fő tér 1. sz. alatti címen.

A pályázattal kapcsolatos kiegészítő információk telefonon kaphatóak: 024/655-428.

7.) A jelentkezések benyújtásának **határideje** **2019. április 16. , 12.00 óra**.

A kitöltött űrlapot egy példányban kell megküldeni posta útján, vagy személyesen átadni a Zentai Községi Közigazgatási Hivatal ügyfélfogadó- irodájának tolóablakánál. Hogy a jelentkezés határidőn belüli legyen a pályázati dokumentációnak legkésőbb a Zentai Községi Közigazgatási Hivatalban kell lennie a fent megjelölt határidőben.

8.) A kérelmeket csak azokra a projektumokra lehet benyújtani, amelyek 2019. december 31-éig megvalósulnak.

9.) A pályázati dokumentációt nem juttatjuk vissza.

10.) A pályázat eredményeiről a Zentai Községi Képviselő-testület gyermekjogi tanácsa posta útján értesíti a jelentkezések benyújtóit.

11.) A döntés meghozatalát követően a projektum kiválasztásáról, amelyeket a 2019. év folyamán finanszírozunk, azok benyújtóival szerződést kötünk a projektum finanszírozásáról.

12.) A dotáció igénybevevője kötelezettséget vállal, hogy a pályázat útján odaítélt pénzeszközöket rendeltetésszerűen fogja felhasználni.

Az odaítélt eszközök nem használhatóak alkohol beszerzésére. A honoráriumokat csak az előadóknak lehet kifizetni, olyan projektumra, amelynek célja az edukáció. Reprezentációra a jóváhagyott összeg legtöbb 30 %-a költhető.

13.) A dotáció igénybevevője kötelezettséget vállal, hogy a jóváhagyott pénzeszközök felhasználásáról jelentést nyújt be a Községi Közigazgatási Hivatal gazdasági és pénzügyi osztályának legkésőbb 2019. december 31-éig a Zentai Községi Közigazgatási Hivatal ügyfélfogadó-irodája útján. Amennyiben a dotáció használója nem tesz eleget ennek a kötelezettségnek, úgy elszámolási kötelezettsége nem évül el, és a dotáció igénybevevőjét a Zentai Községi Képviselő-testület Gyermekjogi Tanácsa kizárja a 2020-ban esedékes pályázati körből.

14.) A Zentai Községi Képviselő-testület gyermekjogi tanácsa fenntartja jogát, hogy a jelentkezés benyújtójától, ha ez szükséges, további dokumentációt és információt kérjen, vagy helyszíni ellenőrzést végezzen.

15.) A dotáció használója kötelezettséget vállal, hogy az eszközök odaítéléséről szóló szerződés megkötése előtt, a projektum költségvetési javaslatát összehangolja az odaítélt eszközök mértékével. Amennyiben nem tesz eleget ennek a kérelemnek az írásos felhívás kézhezvételétől számított 7 napon belül, elveszíti jogát a dotációra.

16.) A Zentai Községi Képviselő-testület gyermekjogi tanácsa nem köteles megindokolni a gyermekeknek szánt projektumok finanszírozási vagy társfinanszírozási javaslatát, és Zenta község polgármesterének a döntése az eszközök odaítéléséről végleges.

Ceglédi Rudolf s.k.

Zenta község polgármestere